Vyf munisipaliteite se krag nie afgesny ná ooreenkomsArgieffoto (Foto: baptisteh, Pixabay) Eskom het Sondag aangekondig dat vyf munisipaliteite intussen ŉ ooreenkoms met die kragvoorsiener bereik het. “Eskom kan bevestig dat daar ooreenkomste bereik is met die volgende munisipaliteite: Nketoana (Arlington, Lindley, Petrus Steyn en Reitz), Nala (Bothaville, Wesselsbron), Tokologo (Boshof, Dealesville en Hertzogville) en Mantsopa (Excelsior, Hobhouse, Ladybrand, Thaba Patchoa en Tweespruit) in die Vrystaat sowel as met die Walter Sisulu-munisipaliteit (Aliwal-Noord, Steynsburg, Burgersdorp, Venterstad en Jamestown) in die Oos-Kaap.” Volgens die kragvoorsiener sal hy seker maak dat die bogenoemde munisipaliteite by die betalingsooreenkomste hou, en indien nie sal die kragtoevoer sonder enige kennisgewing onderbreek word. Eskom het gesê munisipaliteite wat wil voorkom dat die kragtoevoer afgesny word, moet ŉ kontantbetaling maak, ŉ skriftelike onderneming gee dat rekeninge in die toekoms betaal sal word en ŉ betalingsooreenkoms aangaan. Intussen sal Eskom voortgaan om die elektrisiteitstoevoer van Maandae tot Vrydae tussen 06:00 en 08:00 en 17:00 en 19:30 en op Saterdae en Sondae van 8:30 tot 11:00 en 15:00 en 17:30 in die volgende munisipaliteite af te sny: Vrystaat: Dihlabeng – Bethlehem, Fouriesburg, Rosendal, Paul Roux, Fateng-Tse-Ntsho, Panorama en Groenvoerlande vanaf 16 Januarie. Masilonyana – Theunissen, Brandfort, Winburg en Verkeerdevlei vanaf 16 Januarie. Noord-Kaap: Ubuntu – Victoria-Wes en Richmond vanaf 18 Januarie. Renosterberg – Van der Kloof, Petrusville en Phillipstown vanaf 18 Januarie. Noordwes: Ventersdorp – Ventersdorp, Tshing-township, Appledraai, Buffelsvlei, Boikhutso, Toevlug en Doornkop vanaf 16 Januarie. Mamusa – Schweizer-Reneke vanaf 16 Januarie. Naledi – Vryburg vanaf 16 Januarie. Lekwa-Teemane – Bloemhof en Christiana vanaf 18 Januarie. Maquassi Hills – Wolmaransstad vanaf 18 Januarie. Madibeng – Brits, Letlhabile, Oukasie, Damonsville, Elandsrand en Priminidia vanaf 18 Januarie. Kgetlengrivier – Koster en Swartruggens vanaf 18 Januarie. Mpumalanga: eMalahleni – Doornpoort, Kwaguqa, Witbank en Churchill vanaf 23 Januarie. Mkhondo – Piet Retief en Amsterdam vanaf 23 Januarie. Mbombela – Mbombela-stadion/Ilanga Mall, Riverside/Nelsrivier, Witrivier en Nelspruit vanaf 23 Januarie. Lekwa – Standerton vanaf 23 Januarie. Msukaligwa – Ermelo vanaf 23 Januarie. Chief Albert Luthuli – Carolina en Silobela vanaf 23 Januarie.